Collocalia troglodytes

{{Taxobox
| name = Collocalia troglodytesSalangana pigmea
| status = LC
| status_system = iucn3.1
| status_ref = <ref name=U>BirdLife International (2018): Collocalia troglodytes na lista vermella da UICN. Versión 2019-2. Consultada o 24 de outubro de 2019.</ref>
| regnum = Animalia
| phylum = Chordata
| subphylum = Vertebrata
| classis = Aves
| subclassis = Neornithes
| infraclassis = Neognathae
| ordo = Apodiformes
| familia = Apodidae
| tribus = Collocaliini
| genus = Collocalia
| species = C. troglodytes
| binomial = Collocalia troglodytes
| binomial_authority = (G. R. Gray, 1845)
| range_map = CollocaliaTroglodytesDistribution.png
| range_map_caption = Área de distribución de C. troglodytes no arquipélago filipino
| range_map_width =250px
}}

A salangana pigmea, Collocalia troglodytes, é unha especie de ave da subclase das neornites, infraclase dos neognatos, orde dos apodiformes, familia dos apódidos e tribo dos colocaliinos, unha das catro integradas no xénero Collocalia.

Endémica de Filipinas, é unha especie voadora que nidifica en covas, da que non se coñecen subespecies.

 Taxonomía 

 Descrición 
A especie foi descrita en 1845 polo naturalista británico e George Robert Gray,Gill, Frank & Donsker, David, eds. (2019): Ver Collocalia troglodytes na páxina Family Apodidae na World Bird List. Versión 9.2. do Congreso Ornitolóxico Internacional. Consultada o 24 de outubro de 2019. co nome binomial de Callocalia [sic] troglodytes,Salangana Chica. Collocalia troglodytes Gray, G. R., 1845 en AviBase. na súa obra Genera of Birds. Volume 1 (1844-1848). Londres: Longman, Brawn, Green and Longmans, 1849.

 Etimoloxía 
Para a do xénero, véxase Collocalia.

O epíteto específico, troglodytes, está tirado do grego antigo τρωγλοδύτης trōglodýtēs, "o que vive nas cavernas". (En referencia ás tribos identificadasen varios lugares por escritores antigos de homes que vivían en covas; por Heródoto sitúaos na costa africana do mar Vermello), literalmente "aquel que se arrastra polos buratos".Jobling, James A. (2010). The Helm Dictionary of Scientific Bird Names. London: Christopher Helm. p. 391. ISBN 978-1-4081-2501-4.troglodyte no Online Etymology Dictionary. Segundo Heródoto, eran os homes máis rápidos do mundo á carreira, e posuían unha lingua que non se parecía a ningunha outra, xa que emitían uns chíos como os dos morcegos.Heródoto, Historia, IV, 183, 4.

 Nome vulgar 
En galego o seu nome é salangana pigmea.

 Características 
A salangana pigmea mide 9 cm de lonxitude e pesa 5,4 g, de media, o que a converte no apódido máis pequeno do mundo.Collins, Charles T. (1991), en Forshaw, Joseph. ed. Encyclopaedia of Animals: Birds. Londres: Merehurst Press. ISBN 1-85391-186-0, pp. 134–136. 

A plumaxe das súas partes superiores é negra, agás o uropixio que é branco, mentres que as partes inferiores son grises.

Aniñan en completa escuridade en covas, e teñen a capacidade de ecolocalización, é dicir de situar un obxecto mediante un son que emiten e que é reflectido, como fan outras especies de salanganas, e tamén outros animais como os golfiños e os morcegos. Esta capacidade foi comprobada recentemente, cando foi descuberta facendo ruídos cliqueantes dentro e fóra das súas covas. 

 Hábitat, distribución e poboación 
 Hábitat 
O seu hábitat natural son os bosques tropicais e subtropicais húmidos de monte raso, onde se alimentan de insectos que apañan en voo.
 Distribución 
Como quedou dito, Collocalia troglodytes é endémica das illas Filipinas, e a súa área de distribución pode verse nas mapa adxunto.
 Poboación 
Non se cuantificou o tamaño da súa poboación, pero a especie é bastante común. Porén,  considérase que está en declive debido á perda do seu hábitat.Tracewski, Ł.; Butchart, S. H.; Di Marco, M.; Ficetola, G. F.; Rondinini, C.; Symes, A.; Wheatley, H.; Beresford, A E. & Buchanan, G. M. (2016): "Toward quantification of the impact of 21st-century deforestation on the extinction risk of terrestrial vertebrates". Conserv. Biol. 30 (5):1070-9.

 Estado de conservación 
A Unión Internacional para a Conservación da Natureza e dos Recursos Naturais (UICN), tendo en conta que
esta especie ten unha área de distribución moi grande e, a pesar de que a tendencia de poboación parece diminuír, non se cre que o descenso sexa o suficientemente rápido como para aproximarse aos limiares de "vulnerábel", polo que a especie é avaliada como LC (pouco preocupante).

 Notas 

 Véxase tamén 

 Bibliografía 
 del Hoyo, Josep; Andrew Elliott, Jordi Sargatal & Nigel J. Collar (1999): Handbook of the Birds of the World, Vol. 5: Barn Owls to Hummingbirds. Barcelona, España: Lynx Edicions. ISBN 978-84-8733-425-2.
 Price, Jordan J.; Johnson, Kevin P. & Clayton, Dale H. (2004): "The evolution of echolocation in swiftlets". Journal of Avian Biology'' 35 (2): 135-143. Texto completo .

 Outros artigos 
 Apodiformes
 Apódidos
 Colocaliinos

 Ligazóns externas 
 Collocalia troglodytes. Pygmy swiftlet na ADW.
 Pygmy Swiftlet. Collocalia troglodytes Gray, G. R., 1845 na EOL.
 Salangana Chica. Collocalia troglodytes Gray, G. R., 1845 en AviBase.

Categoría:Apódidos
Categoría:Aves de Asia